[{"text_idx": "#000007", "text": "Sialens Ddarllen yr Haf yw rhaglen ddarllen er pleser fwyaf y DU i blant, a gyflwynir gan The Reading Agency mewn partneriaeth a\u0302 llyfrgelloedd. Mae\u2019r Sialens yn annog plant 4-11 oed i ddal ati i ddarllen yn ystod gwyliau\u2019r haf. Mae\u2019r plant sy\u2019n cymryd rhan yn gosod targedau darllen ac yn gallu darllen unrhyw beth maen nhw\u2019n ei fwynhau! Benthycwyd dros 12 miliwn o lyfrau plant (gan gynnwys e-lyfrau a llyfrau sain) mewn llyfrgelloedd cyhoeddus yn ystod y Sialens y llynedd."}, {"text_idx": "#000008", "text": "Profwyd bod y Sialens yn gwella hyder darllen plant yn sylweddol, gan sicrhau eu bod yn barod ar gyfer dychwelyd i\u2019r ysgol yn yr hydref. Mae hefyd yn rhoi cyfle i deuluoedd gael mynediad at lyfrau a gweithgareddau hwyliog i\u2019r teulu drwy gydol yr haf \u2013 i gyd am ddim. Mae\u2019r Sialens yn cyrraedd tua 700,000 o blant bob blwyddyn, ac roedd 75% o\u2019r plant a gymerodd ran y llynedd wedi gwella eu sgiliau darllen dros y gwyliau. Cynhelir y Sialens drwy gydol gwyliau\u2019r haf yng Nghymru, Lloegr a\u2019r Alban. Eleni, mae\u2019r Sialens yn lawnsio yng Nghymru a Lloegr ar 8 Gorffennaf."}, {"text_idx": "#000009", "text": "Sut gall plant a theuluoedd gymryd rhan?"}, {"text_idx": "#000011", "text": "Gall plant gymryd rhan drwy eu llyfrgell leol, lle gallant fenthyg a darllen llyfrau, e-lyfrau a llyfrau llafar o\u2019u dewis. Byddant yn casglu sticeri a gwobrau arbennig, a gallant fynychu digwyddiadau drwy gydol y gwyliau. Ar y wefan, gall plant gofrestru ar gyfer proffil Sialens am ddim a chael argymhellion darllen ac awgrymiadau ar gyfer cael mynediad i lyfrau am ddim o gartref. Mae siawns hefyd i adolygu llyfrau, datgloi gwobrau digidol, a cael mynediad i fideos, cystadlaethau a gemau."}, {"text_idx": "#000013", "text": "Mae Sialens Ddarllen yr Haf eleni yn ymwneud a\u0302 gemau a chwaraeon. Bydd plant yn ymuno a\u0302 thi\u0302m ffuglennol (a\u2019u masgotiaid anifeiliaid!) wrth iddynt ddefnyddio eu sgiliau i blethu eu ffordd trwy gwrs rhwystr dros yr haf. Wedi ei ddatblygu mewn cydweithrediad a\u0302\u2019r Youth Sport Trust, bydd Sialens Ddarllen yr Haf 2023 yn dathlu chwarae a chadw\u2019n heini, gan annog plant i gymryd rhan mewn gemau a chwaraeon mewn unrhyw ffordd sy\u2019n gweddu orau iddynt. Bydd yr ymgyrch Ar eich Marciau, Darllenwch! yn arddangos sut y gall darllen fod yn ddeniadol a helpu plant gadw\u2019n actif, a gall gynnwys gwaith ti\u0302m a creu cysylltiadau a\u2019r gymuned. Daw\u2019r Sialens yn fyw gan yr awdur a\u2019r darlunydd plant talentog, Loretta Schauer."}, {"text_idx": "#000014", "text": "Crewyd y casgliad Ar eich Marciau, Darllenwch! Swyddogol gyda chymorth arbenigol llyfrgellwyr, athrawon, arbenigwyr y diwydiant llyfrau a chynrychiolwyr o\u2019r Youth Sport Trust, a adolygodd nifer enfawr o argymelliadau gan cyhoeddwyr a dewis y goreuon. Mae\u2019r rhestr lyfrau\u2019n cynnwys nifer eang o deitlau gwych amrywiol, gan gwmpasu llyfrau lluniau, darllenwyr cynnar a theitlau gradd ganol, ac mae\u2019n cynnwys nifer o lyfrau sy\u2019n ystyriol o ddyslecsia. Dewiswyd y llyfrau i adlewyrchu 4 thema graidd yn ymwneud a\u0302\u2019n menter chwaraeon a gemau:"}, {"text_idx": "#000016", "text": "Bydd plant yn darganfod straeon cyffrous am chwarae a gwaith ti\u0302m sy\u2019n dangos nad oes rhaid i chi ennill pethau i gael mwynhad wrth gymryd rhan! Mae\u2019r casgliad llyfrau Cymraeg swyddogol wedi cael ei ddatblygu ar y cyd a\u0302 Chyngor Llyfrau Cymru."}]